15. mai

15. mai er dagur 135 í árinum í tí gregorianska kalendaranum (dagur 136 um skotár). Tað eru 230 dagar eftur av árinum. Dagurin kallast eisini halvarðsøka eftir norska halgimenninum Hallvarði. Sagt verður, at ternan kemur á halvarðsøku. 15. mai eigur seyðurin at verða rikin av bønum og í hagan.

 Hendingar 
 1567 - Maria Stuart, skotadrotning, giftir seg við James Hepburn, ið fær heitið hertugin av Oknoyggjum.
 1811 - Paraguai verður sjálvstøðugt.
 1928 - Teknimyndafigururin Mickey Mouse, hjá Walt Disney, verður at síggja fyri fyrstu ferð í stuttfilminum Plane Crazy.
 1940 - McDonald's opnar sína fyrstu matstovu í Kalifornia, USA.
 1972 - Japanska oyggin Okinawa verður japonsk aftur, eftir at hava verið hersett av amerikanarum í 1945.
 2006 - FaroeJet flýgur sín fyrsta flogtúr, millum Kastrup Flogvøll og Vága Floghavn.
 2013 - Barnagarðurin Eikilund læt upp á Kráarvegi í Vági, hann er 350 m2 til støddar og hevur 6 stovur.

 Føðingar 
 1567 - Claudio Monteverdi, italskt tónaskald (d. 1643)
 1773 - Klemens von Metternich, eysturríkskur politikari (d. 1859)
 1859 - Pierre Curie, franskur alisfrøðingur (d. 1906)
 1903 - Maria Reiche, týskur støddfrøðingur og fornfrøðingur (d. 1998)
 1911 - Max Frisch, sveisiskur rithovundur (d. 1991)
 1937 - Madeleine Albright, fyrsti kvinnuligi uttanríkisráðharri í USA (d. 2022)
 1948 - Brian Eno, bretskur tónleikari.
 1964 - Lars Løkke Rasmussen, danskur politikari og forsætisráðharri Danmarkar.
 1981 - Patrice Evra, franskur fótbóltsleikari.
 1987 - Andy Murray, skotskur tennisleikari.

 Andlát 
1886 - Emily Dickinson, amerikanskt skald (f. 1830)
1929 - Søren Henrik Theodor Sørensen, Føroya próstur 1878-84.
2014 - Jean-Luc Dehaene, belgiskur politikari (f. 1940)

Mai, 15.